Omar Bandinu

Omar Bandinu (Bitzi, 1974) est unu cantadore e sonadore sardu, connotu mescamente pro s'atividade sua cun su Tenore de Bitti "Mialinu Pira", in ue faghet su bassu. 

 Biografia 
Nàschidu in Bitzi, at incumintzadu a istudiare su pianoforte in s'Iscola Tzìvica de Mùsica de Nùgoro, e a pustis est intradu in su Cunservatòriu de Mùsica de Casteddu, in ue at acabadu sos istùdios de pianoforte in su 2000 e s'est laureadu fintzas in Mùsica Eletrònica in su 2005, e in Etnomusicologia in su 2012. In su 2006 at fintzas pigadu s'abilitatzione pro s'insegnamentu de sa mùsica.

Cun su Tenore de Bitzi at cantadu pro prus de 20 annos in logos medas de su mundu, dae sa Frantza a su Giapone, e at pigadu parte fintzas a atividades didàticas cun sas iscolas, sas universidades e àteras istitutziones che a sa Regione Sardigna e s'Unione Europea.

Comente solista at collaboradu cun su cumponidore israelianu Yuval Avital, in progetos de chirca musicale in ue at rapresentadu sa traditzione de su cantu a tenore in paris cun àteros artistas ligados a maneras de cantare traditzionales e tìpicas de àteros logos de su mundu. Unu de custos progetos est istadu Human Signs, nàschidu pro more de sa pandèmia de COVID-19. In su 2021 at cantadu comente istràngiu in duas cumpositziones chi s'agatant in su discu Jar'a de su musitzista sardu Paolo Angeli, su chi at imbentadu sa chiterra sarda pre-tarada.

Sonat su pianu in su grupu I Nottambuli, cun sos cales at registradu in sos istùdios de Abbey Road in su 2005, e in s'Ethnico Project de Mauro Usai.

Insegnat in su Litzeu Musicale Bustianu Satta de Nùgoro, e comente entomusicòlogu at collaboradu a s'Entziclopedia de sa Mùsica Sarda publicada dae s'Unione Sarda, e a cunferèntzias e seminàrios medas.

 Sos discos 

 Cun su Tenore de Bitzi "Mialinu Pira" 
1998 - CD “Su Monte ‘e Mesus” registradu e mixadu in su Rockhouse Blu Studio de sos frades Erre, in Tàtari.
 2003 - CD “Tenores” VOL. 1 regorta cun àteros grupos registrada e mixada in su Live Studio de Marco Luzzu e Giovanni Carlini, in Casteddu.
 2004 - CD “Musica Sacra International” registradu dae su bivu in Germània, in Kaufbeuren, in sa Sea de St. Martin in su 29 de maju
 2005 - CD Highlights of the 51st Cork International Choral Festival 2005 'Ethnic & Other Voices'
 2005 - CD e DVD, Orchestra mediterrànea, registradu dae su bivu in Sao Paulo de su Brasile
 2007 - CD Ost Soundtrack Meine schöne Bescherun. Colònia (Germània) 
2013 - CD Cunzertos

 Cun I Nottambuli 
2005 - CD A day in the life…at Abbey Road (registradu in sos istùdios de Abbey Road – Londra)

 Mùsica Contemporànea e àteras partetzipatziones 
 2000 - CD Quarant’anni nel 2000, cuncursu de mùsica contemporànea, Cemat
2021 - CD Jar'a de Paolo Angeli (boghe de bassu in sos petzos Sulu e Groppo) 

 Riferimentos        

 Ligàmenes esternos 



Bandinu, Omar
Bandinu, Omar